Lintukävely Tampereella Iidesjärvellä
2024-05-09 10:00 - 12:00 (Europe/Helsinki) | Iidesjärvi, Lokintaival 7, Tampere, Suomi
Ensimmäiset satakielet alkavat olla äänessä, laulujoutsenpari on saapunut järvelle pesimään ja kurkiparikin voi näkyä. Tule havainnoimaan luontoa aivan keskustan tuntumassa olevalle todelliselle luontokeitaalle! Lähtöpaikkana on Iidesjärven länsipää (Lokintaival 7) sillan luona klo 10.00. Lintukävelylle on säävaraus. Kovalla sateella tai tuulella kävely peruuntuu. Peruutustieto tulee Pily:n kotisivujen tapahtumiin. Oppaana toimii Jukka T. Helin. Kaikki lämpimästi tervetuloa!

Lintukävely Orivesi Pappilanniemi
2024-05-11 08:00 - 11:00 | Pappilanniemi, Satamaranta 144, Orivesi, Suomi
Kävelyllä tarkkaillaan kevään muuttolintuja linturikkaan Pappilanniemen ympäristössä. Tilaisuus on kaikille avoin.
Kokoontuminen (Satamaranta 144) parkkipaikalla, klo 8.00. Vetäjinä Kari Salo ja Eila Smolander. Tervetuloa mukaan!

Lintukävely Kihniön Käskyvuorella
2024-05-11 09:00 - 12:00 | Käskyvuori, Käskyvuorentie 347, Kihniö, Suomi
Käymme ensin tutustumassa Käskylamminnevan rantaan, jossa on mahdollista havaita mm. kapustarintoja tai myöhään hereillä oleva riekko. Alue on soistuvaa mäntymetsää, tikkojen ja käpylintujen suosiossa. Tulemme parkkipaikan kautta takaisin ja jatkamme Käskyvuoren näkötornille. Lajisto on metsälajistoa ja viime vuonna alueelta varmistui mm. tilhen pesintä. Käskyvuoren tornista on hyvät mahdollisuudet nähdä isoja petolintuja. Kävelyä kertyy noin kolme kilometriä ja viimeinen osuus parkkipaikalta näkötornille on esteetön. Näkötornilla on keittokatos ja kota, joissa on mahdollista paistaa makkaraa. Käskyvuoren alue on osa Lauhavuori-Hämeenkangas Unesco Global Geoparkia.

Kokoontuminen Kihniön Käskyvuoren parkkipaikalla ( Käskyvuorentie 347 tai koordinaatit 62.308959, 23.125308 ), klo 9.00. Oppaina Tuija Palonen ja Jukka T. Helin Pily:stä. Tervetuloa mukaan!

Lintukävely Tampereella Iidesjärvellä
2024-05-14 18:00 - 20:00 | Iidesjärvi, Lokintaival 7, Tampere, Suomi
Iidesjärvessä uiskentelee ja pesii monipuolinen vesilinnusto. Nokikanan pesimäkanta on vahva. Tavallisten vesilintulajien joukosta voi löytää punasotkan, lapasorsan tai heinätavin sekä harmaasorsan. Iidesjärven ranta-alueella voi kuulla monipuolisen laululintujen kuoron. Nuolihaukka pyrähtää silloin tällöin saalistuslennollaan järven yllä.
Lähtöpaikkana on Iidesjärven länsipää (Lokintaival 7) sillan luona klo 18.00. Lintukävelylle on säävaraus. Kovalla sateella tai tuulella kävely peruuntuu. Peruutustieto tulee Pily:n kotisivujen tapahtumiin. Oppaana toimii Jukka T. Helin. Kaikki lämpimästi tervetuloa!

Lintukävely Kangasala Taivallampi
2024-05-27 18:00 - 20:30 | Taivallampi, Kylä-Akkulantie 73, Kangasala, Suomi
Retki suuntautuu pitkoksia pitkin lehtomaisen ympäristön lintuja havainnoiden Taivallammelle. Linturikkaan vesialueen (Lintuvesien suojelualueen) helmenä alueella on Pilyn Lintuasema, jonka sijainnin merkityksen aistii alueella kulkiessa. Lintukävely on avoin kaikille.
Kokoontuminen (Kylä-Akkulantie 73), klo 18.00. Vetäjinä Marjo Toivonen ja Eila Smolander. Tervetuloa retkeilemään kultarinnan kehtoon!

Lintukävely Tampereella Niihamassa
2024-06-02 10:00 - 12:00 | Niihama, Pikku-Niihamantie 80, Tampere, Suomi
Pirkanmaan lintutieteellisen yhdistyksen lintukävelyllä havainnoidaan kesäkuun alun linnustoa Niihaman alueella ja Soukonvuoren luonnonsuojelualueella. Alueella tapaa vanhan metsän lajistoa. Vuosittaisia lajeja ovat muun muassa kanahaukka, pohjantikka, idänuunilintu ja pikkusieppo.
Kokoontumispaikkana on Niihaman Majan parkkipaikka (Pikku-Niihamantie 80) klo 10.00. Kävely kestää parisen tuntia. Kävely sopii erinomaisen hyvin juuri lintuharrastuksen alkutaipaleella oleville sekä 100 lintulajin keräilijöille. Kävelyä ei järjestetä kovalla tuulella tai sateella. Ilmoitus peruutuksesta tulee Pily:n kotisivujen tapahtumiin. Oppaana toimii Jukka T. Helin. Kaikki tervetuloa!

Lintukävely Tampereella Iidesjärvellä
2024-06-04 18:00 - 20:00 | Iidesjärvi, Lokintaival 7, Tampere, Suomi
Iidesjärven alueen alkukesän lintumaailmaan kuuluvat viitakerttuset, mustapääkertut, kultarinnat, satakielet ja monet muut laulutaiturit. Ensimmäiset vesilintupoikueet ovat näkyvissä. Petolinnuista voi havaita muun muassa nuolihaukan, tuulihaukan ja ruskosuohaukan.
Lähtöpaikkana on Iidesjärven länsipää (Lokintaival 7) sillan luona klo 18.00. Kävely kestää parisen tuntia. Lintukävelylle on säävaraus. Kovalla sateella tai tuulella kävely peruuntuu. Peruutustieto tulee Pily:n kotisivujen tapahtumiin. Oppaana toimii Jukka T. Helin. Kaikki lämpimästi tervetuloa!

Lintukävely Tampereella Pappilan Sikosuolla
2024-06-09 09:00 - 11:00 | Pappilan Sikosuo, Sikosuonkatu 3, Tampere, Suomi
Alkukesän lintukävely Pappilan Sikosuon lehtomaiselle alueelle kuuntelemaan lehtolintujen kuoroa. Mustapääkertut, kultarinnat, sirittäjät, lehtokertut, satakielet ja muut linnut laulavat hivelevässä sekakuorossa. Tule mukaan kuuntelemaan lintujen konserttia!
Lähtöpaikkana Sikosuonkadun pää (Sikosuonkatu 3), josta lähtee kävelytie Sikosuolle, klo 9.00. Kävely kestää parisen tuntia. Kovalla tuulella tai sateella kävelyä ei pidetä. Peruutuksesta ilmoitetaan Pily:n kotisivujen tapahtumissa. Oppaana Jukka T. Helin. Kaikki lämpimästi tervetuloa!
